wannaphong/clean_thaiwikipedia huggingface dataset:
# คนแคระทั้งเจ็ด
คนแคระทั้งเจ็ด  เป็นกลุ่มตัวละครคนแคระในเทพนิยายปี ค.ศ. 1812 เรื่องสโนว์ไวต์โดยพี่น้องตระกูลกริมม์ รวมถึงงานตีความและงานดัดแปลงอื่น ๆ

 ในเทพนิยายสโนว์ไวต์ 
คนแคระทั้งเจ็ดอาศัยในกระท่อมเล็ก ๆ และทำงานในเหมืองที่อยู่ใกล้เคียง สโนว์ไวต์พบกับกระท่อมของเหล่าคนแคระโดยบังเอิญหลังจากที่นายพรานบอกสโนว์ไวต์ให้หนีออกจากอาณาจักรของราชินี

คนแคระทั้งเจ็ดกลับมากระท่อมและสังเกตเห็นในทันทีว่ามีใครบางคนแอบเข้ามาเพราะกระท่อมถูกทำความสะอาด ในระหว่างที่พูดคุยกันเสียงดัง เหล่าคนแคระก็พบกับสโนว์ไวต์ที่กำลังนอนหลับอยู่ สโนว์ไวต์ตื่นขึ้นและอธิบายให้เหล่าคนแคระฟังถึงเรื่องราวที่เกิดขึ้น เหล่าคนแคระสงสารสโนว์ไวต์จึงพูดว่า "หากท่านจะช่วยดูแลบ้านให้เรา ทั้งทำอาหาร จัดเตียง ซักผ้า เย็บผ้า และถักผ้า และดูแลทุกอย่างให้สะอาดและเป็นระเบียบ ท่านก็อยู่กับเราได้ และท่านจะมีทุกอย่างที่ท่านต้องการ" เหล่าคนแคระเตือนสโนว์ไวต์ให้ระมัดระวังตนขณะอยู่ที่กระท่อมเพียงลำเพียง และอย่าให้ใครก็ตามเข้ามาในกระท่อมระหว่างที่พวกตนออกไปทำงานบนภูเขา

เมื่อราชินีปลอมตัวเป็นแม่ค้าเร่ชรา ผูกเสื้อรัดรูปทำจากไหมหลากสีให้สโนว์ไวต์ทำให้สโนว์ไวต์หมดสติ คนแคระทั้งเจ็ดกลับมาทันเวลาและช่วยชีวิตสโนว์ไวต์ไว้ได้โดยการตัดสายรัดเสื้อออก ราชินีกลับมาอีกครั้งโดยปลอมตัวเป็นแม่ค้าหวี และมอบหวีอาบยาพิษให้สโนว์ไวต์ แต่คนแคระทั้งเจ็ดก็ช่วยชีวิตสโนว์ไวต์ได้อีกครั้ง จากนั้นราชินีกลับมาอีกครั้งโดยปลอมตัวเป็นภรรยาชาวไร่และมอบแอปเปิลอาบยาพิษให้สโนว์ไวต์ สโนว์ไวต์กัดแอปเปิลแล้วล้มลงกับพื้น มีสภาพเหมือนตายไปแล้ว ครั้งนี้คนแคระทั้งเจ็ดไม่สามารถช่วยสโนว์ไวต์ให้ฟื้นขึ้นมาได้ เนื่องจากเหล่าคนแคระไม่สามารถระบุอาการของสโนว์ไวต์จึงสันนิษฐานว่าสโนว์ไวต์ตายไปแล้ว จึงนำร่างของสโนว์ไวต์มาวางไว้ในโลงแก้ว ในเวลาต่อมามีเจ้าชายองค์หนึ่งเดินทางผ่านบริเวณนั้นและเห็นสโนว์ไวต์ เจ้าชายเดินมายังโลงแก้วและหลงใหลในความงามของสโนว์ไวต์ ระหว่างที่เจ้าชายย้ายร่างของสโนว์ไวต์ไปยังปราสาทของตน โลงแก้วก็กระแทกอย่างแรงและทำให้ชิ้นแอปเปิลในคอของสโนว์ไวต์หลุดออกมา สโนว์ไวต์จึงฟื้นขึ้นมาอีกครั้ง จากนั้นเจ้าชายก็แต่งงานกับสโนว์ไวต์และทั้งคู่ก็ "ใช้ชีวิตอย่างมีความสุขชั่วนิรันดร์"
# เจ้าหญิงโฌเซฟีนแห่งลอแรน
เจ้าหญิงโฌเซฟีนแห่งลอแรน (มารีอา โฌเซฟีน เทรีซา; 26 สิงหาคม พ.ศ. 2296 - 8 กุมภาพันธ์ พ.ศ. 2340) ทรงเป็นเจ้าหญิงฝรั่งเศส ในราชวงศ์ลอแรน
 พระประวัติ 
เจ้าหญิงฯ ประสูติเมื่อวันที่ 26 สิงหาคม พ.ศ. 2296 เป็นพระธิดาใน หลุยส์ เจ้าชายแห่งบริออเน กับ ลูอีซ เดอ โรฮัน ทรงมีพระพี่น้องคือ ชาลส์ อ็อยเกน เจ้าชายแห่งลัมเบสก์ , เจ้าหญิงชาร์ล็อตแห่งลอแรน และ ฌอแซ็ฟ หลุยส์ เจ้าชายแห่งลอแรน-โวเดมงต์ โดยพระบิดาทรงเป็นนายร้อย สายของราชวงศ์กีซ ซึ่งเป็นหนึ่งในตระกูลที่มีอิทธิพลมากที่สุดในระบอบเก่าของฝรั่งเศส สาขาที่มีอำนาจสูงสุดของราชวงศ์ลอแรน โดยราชสกุลนี้ จะรวมเข้ากับราชวงศ์ฮับส์บูร์ก ผ่านการอภิเษกสมรสของจักรพรรดิฟรันทซ์ที่ 1 แห่งจักรวรรดิโรมันอันศักดิ์สิทธิ์ กับ จักรพรรดินีมาเรีย เทเรซา

 เสกสมรส 
พระองค์ ทรงเสกสมรสกับ วิกตอร์ อะมาดิอุสที่ 2 เจ้าชายแห่งการิญญาโน เมื่อวันที่ 18 ตุลาคม พ.ศ. 2311 มีพระโอรสร่วมกันเพียงพระองค์เดียวคือ 
การ์โล เอมานูเอเล เจ้าชายแห่งการิญญาโน

เจ้าหญิงฯ สิ้นพระชนม์ เมื่อวันที่ 8 กุมภาพันธ์ พ.ศ. 2340 สิริพระชันษา 43 ปี ณ ปาลาซโซ การิญญาโน , ตูริน , อิตาลี พระศพของพระองค์ถูกฝังไว้ ณ วิหารตูริน จนถึงปี พ.ศ. 2359 จากนั้นพระองค์จึงถูกย้ายไปที่อาสนวิหารซูเปอร์กา ในรัชสมัยของพระเจ้าวิกเตอร์ เอ็มมานูเอลที่ 1 แห่งซาร์ดิเนีย
 อ้างอิง 
Princess Maria Teresa Luisa of Savoy married Louis Alexandre de Bourbon in May 1768. Louis Alexandre was a grandson of Louis XIV and Françoise-Athénaïs de Rochechouart, Marquise de Montespan
# รัฐการพลเรือนสาธารณรัฐประชาชนจีน
รัฐการพลเรือน ของสาธารณรัฐประชาชนจีนคือระบบบริหารของรัฐบาลซึ่งประกอบด้วยทุกระดับที่ดำเนินกิจการประจำวันของประเทศ สมาชิกข้ารัฐการพลเรือนได้รับการคัดเลือกผ่านการสอบแข่งขัน

 ข้ารัฐการ 

 ประวัติศาสตร์ 

 ระดับและลำดับชั้น 

 การบริหารรัฐการส่วนท้องถิ่น 

 การสอบ 

 เงินเดือนและเบี้ยเลี้ยง
# มาโยนากะ ฮาโตะ ชุน
เป็นซีรีส์มังงะญี่ปุ่นที่เขียนและวาดภาพโดยมาซาคุนิ อิการาชิ เริ่มตีพิมพ์เป็นตอนในนิตยสารโชเน็นแม็กกาซีนรายสัปดาห์ของสำนักพิมพ์โคดันชะ เมื่อเดือนกันยายน พ.ศ. 2566 และได้รับการรวมเล่มเป็นเล่ม (ทังโกบง) จำนวน 9 เล่มเมื่อเดือนมิถุนายน พ.ศ. 2568 ซีรีส์อนิเมะทางโทรทัศน์ที่ผลิตโดยสตูดิโอเก็กโก มีกำหนดออกอากาศในปี พ.ศ. 2569

 เรื่องย่อ 
อาริสึ ยามาบุกิ นักเรียนชั้นมัธยมศึกษาตอนปลายปีที่ 2 ออกตามหา "อพอลโล" นักจัดรายการทางวิทยุที่เขาไม่รู้จักหน้าตาและชื่อจริงของเธอ วันหนึ่งอาริซึพบเบาะแสเกี่ยวกับอพอลโลในชมรมกระจายเสียงของโรงเรียนมัธยมศึกษาที่เขาเข้าเรียนอยู่ ที่นั่น เขาได้พบกับหญิงสาวสวยสี่คนที่ใฝ่ฝันที่จะ "ได้งานที่เกี่ยวข้องกับเสียง" อาริซึสาบานว่าจะเติมเต็มความฝันของหญิงสาวทั้งสี่คนเพื่อค้นหาตัวตนที่แท้จริงของอพอลโล

 ตัวละคร 

ตัวเอกของเรื่องเป็นนักเรียนมัธยมปลายชั้นปีที่ 2 เขาเคยฟังนักจัดรายการทางวิทยุที่รู้จักเพียงนามแฝงว่าอพอลโลในช่วงมัธยมต้น และตั้งใจที่จะค้นหาตัวตนที่แท้จริงของเธอให้ได้ 

นักเรียนมัธยมปลายและสมาชิกชมรมกระจายเสียง เธอตั้งเป้าหมายที่จะเป็นผู้ประกาศข่าว

นักเรียนมัธยมปลายและสมาชิกชมรมกระจายเสียง เธอตั้งเป้าหมายที่จะเป็นนักพากย์เสียง

นักเรียนมัธยมปลายและสมาชิกชมรมกระจายเสียง เธอตั้งเป้าหมายที่จะเป็นวีทูเบอร์

นักเรียนมัธยมปลายและสมาชิกชมรมกระจายเสียง เธอตั้งเป้าหมายที่จะเป็นนักร้อง

 สื่อ 
 มังงะ 
มาโยนากะ ฮาโตะ ชุนเขียนและวาดภาพประกอบโดยมาซาคุนิ อิการาชิ เริ่มลงพิมพ์เป็นตอนในนิตยสารโชเน็นแม็กกาซีนรายสัปดาห์ ของสำนักพิมพ์โคดันชะ เมื่อวันที่ 20 กันยายน พ.ศ. 2565 เล่มแรกได้วางจำหน่ายในวันที่ 15 ธันวาคม พ.ศ. 2566 เพื่อโปรโมตการเปิดตัว จึงมีการเผยแพร่บทความที่ประกอบด้วยการสัมภาษณ์และการร่วมงานกับวีทูเบอร์ พร้อมด้วยความคิดเห็นของนักพากย์เสียงคานะ ฮานาซาวะ เล่มที่ 2 ได้วางจำหน่ายในวันที่ 16 กุมภาพันธ์ พ.ศ. 2567 เพื่อโปรโมตการวางจำหน่าย จึงมีการเผยแพร่คลิปวิดีโอที่อายาเนะ ซากูระให้เสียงตัวละครหญิง

 จำนวนเล่ม 

 อนิเมะ 
มีการประกาศสร้างเป็นซีรีส์อนิเมะทางโทรทัศน์เมื่อวันที่ 14 มีนาคม พ.ศ. 2568 เรื่องนี้ผลิตโดยสตูดิโอเก็กโกและกำกับโดยมาซายูกิ ทาคาฮาชิ เขียนบทโดยยูกิเอะ ซูกาวาระ และออกแบบตัวละครโดยโทโมยูกิ ชิตายะ และมีกำหนดออกอากาศในปี พ.ศ. 2569

 ผลตอบรับ 
ซีรีส์นี้ได้ติดอันดับที่ 14 ในรางวัลมังงะถัดไปครั้งที่ 10 ในประเภทมังงะตีพิมพ์ เมื่อปี พ.ศ. 2567
# ไวพจน์ (แก้ความกำกวม)
ไวพจน์ อาจหมายถึง

 ไวยากรณ์
 ไวพจน์ (synonym), คำที่เขียนต่างกัน แต่มีความหมายเหมือนกันหรือใกล้เคียงกันมาก เช่น มนุษย์กับคน บ้านกับเรือน รอกับคอย ป่ากับดง, คำพ้องความ ก็ว่า
 คำพ้องเสียง (homophone), ในหนังสือแบบเรียนภาษาไทย ของพระยาศรีสุนทรโวหาร (น้อย อาจารยางกูร) ไวพจน์ หมายถึง คำที่ออกเสียงเหมือนกันแต่เขียนต่างกันและมีความหมายต่างกัน เช่น ใสกับไส โจทก์กับโจทย์ พานกับพาล, ปัจจุบันเรียกว่า คำพ้องเสียง
 บุคคล
 ไวพจน์ เพชรสุพรรณ, นักร้องเพลงลูกทุ่งชาวไทย และศิลปินแห่งชาติ สาขาศิลปะการแสดง ประจำปี 2540
 ไวพจน์ อาภรณ์รัตน์, สมาชิกสภาผู้แทนราษฎร จังหวัดกำแพงเพชร สังกัดพรรคพลังประชาชน อดีตแกนนำแนวร่วมประชาธิปไตยต่อต้านเผด็จการแห่งชาติ
 การบันเทิง
 ไวพจน์, ตัวละครในการ์ตูนไทยเรื่อง เอ็กซีคิวชั่นแนล (EXEcutional)
# กีฬามวยสากลสมัครเล่นในโอลิมปิกฤดูร้อน 2028
การแข่งขันมวยสากล มีกำหนดจัดขึ้นในโอลิมปิกฤดูร้อน 2028 ที่ลอสแอนเจลิส สหรัฐอเมริกา กีฬาชนิดนี้เสี่ยงที่จะถูกคัดออกจากโปรแกรมกีฬาโอลิมปิกเป็นครั้งแรกนับตั้งแต่ปี 1912 หลังจากที่สมาคมมวยสากลนานาชาติ (ไอบีเอ) ถูกระงับในปี 2019 เนื่องจากปัญหาการกำกับดูแลและความซื่อสัตย์ ส่งผลให้คณะกรรมการโอลิมปิกสากล (ไอโอซี) จะต้องจัดการแข่งขันในปี 2020 และ 2024 และกีฬาชนิดนี้จะไม่ถูกบรรจุอยู่ในโปรแกรมเริ่มต้นของโอลิมปิกฤดูร้อน 2028 ต่อมาไอโอซีได้ถอดถอนการรับรองไอบีเอในเดือนมิถุนายน 2023 ในเดือนพฤษภาคมปีถัดมา เวิลด์บ็อกซิ่ง องค์กรมวยสากลระหว่างประเทศใหม่ซึ่งก่อตั้งเพื่อวัตถุประสงค์ในการรักษามวยสากลให้เป็นกีฬาในโอลิมปิก ได้จัดการประชุมอย่างเป็นทางการครั้งแรกกับไอโอซี ในเดือนมีนาคม 2025 ที่ประชุมไอโอซีได้ลงมติเป็นเอกฉันท์ให้บรรจุกีฬามวยสากลกลับเข้ารวมอยู่ในโอลิมปิกฤดูร้อน 2028
# สุดพลัส
สุดพลัส  เป็นเทศบาลในประเทศเนเธอร์แลนด์ตั้งอยู่ในจังหวัดเซาท์ฮอลแลนด์ ก่อตั้งขึ้นเมื่อวันที่ 1 มกราคม พ.ศ. 2553 โดยการรวมตัวกันของ มุรเดรช์ (Moordrecht) นิวเวอร์เกอร์ก อัน เดน อิจเสล (Nieuwerkerk aan den IJssel) และ เซเว่นฮุยเซ็น-เมอกาเพล (Zevenhuizen-Moerkapelle) ที่นี่มีประชากร 41,753 คน ในเดือนสิงหาคม พ.ศ. 2560

 ภูมิประเทศ 
689x689px

แผนที่ภูมิประเทศของเทศบาลสุดพลัสของประเทศเนเธอร์แลนด์ เดือนกันยายน พ.ศ. 2557

 บุคคลที่มีชื่อเสียง 
thumb|187x187px| แองเจล่า วิสเซอร์, พ.ศ. 2532

 แคลส มิเชียล บอนเทนบัล (Claes Michielsz Bontenbal) (2118–2166) เลขานุการของเซเว่นฮุยเซ็น
 ลีอา วัน รียน์ (Lia van Rhijn) (เกิดปี พ.ศ. 2496) ช่างเซรามิกและประติมากร
 อารี สล็อบ (Arie Slob) (เกิด พ.ศ. 2504) นักการเมืองและครูสอนประวัติศาสตร์
 แองเจลา วิสเซอร์ (Angela Visser)  (เกิด พ.ศ. 2509) นักแสดง นางแบบ และนางงาม มิสยูนิเวิร์ส 2532 
 ฮันส์ สเปกแมน (Hans Spekman) (เกิด พ.ศ. 2509) นักการเมือง
 เดิร์ก บรูเนนเบิร์ก (Dirk Bruinenberg) (เกิด พ.ศ. 2511) นักดนตรี อดีตมือกลองของวงดนตรีเมทัลและพาวเวอร์เมทัล
 ทามารา วาน อาร์ก (Tamara van Ark) (เกิด พ.ศ. 2517) นักการเมืองและรัฐมนตรี

 กีฬา 
thumb|140x140px| ยาน บาเซน 1970

 ยาน บาเซน (Jan Bazen) (เกิด พ.ศ. 2491) อดีตนักสเก็ตความเร็ว เข้าร่วมการแข่งโอลิมปิกฤดูหนาว พ.ศ. 2519
 เบรชท์ โรเดนเบิร์ก (Brecht Rodenburg) (เกิด พ.ศ. 2510) อดีตนักวอลเลย์บอล ผู้ได้รับเหรียญทองในการแข่งขันโอลิมปิกฤดูร้อน พ.ศ. 2539
 สเยิร์ท บริงค์ (Sjoert Brink) (เกิด พ.ศ. 2524) นักเล่นบริดจ์มืออาชีพ
 ลาร์ส เอลเกอร์สมา (Lars Elgersma) (เกิด พ.ศ. 2526) นักสเก็ตความเร็วระยะสั้นและระยะกลาง
 โรนัลด์ เฮอร์ต็อก (Ronald_Hertog) (เกิด พ.ศ. 2532) ผู้พิการขาและนักขว้างหอกพาราลิมปิก ผู้ถือธงในการแข่งพาราลิมปิกฤดูร้อน 2012
 เรย์มอนด์ เครเดอร์ (Raymond Kreder) (เกิด พ.ศ. 2532) นักปั่นจักรยานแข่งมืออาชีพ
 บาสเตียน ลิเยเซน (Bastiaan Lijesen) (เกิด พ.ศ. 2533) นักว่ายน้ำที่เข้าร่วมการแข่งโอลิมปิกฤดูร้อน 2012
 เมมฟิส เดอปาย (Memphis Depay) (เกิดเมื่อปี 1994) นักฟุตบอลอาชีพ ลงเล่นให้สโมสรมากกว่า 200 นัด
# กระแสน้ำนอร์เวย์
กระแสน้ำนอร์เวย์  เป็นหนึ่งในสองกระแสน้ำไหลเข้าอาร์กติก มีจุดเริ่มต้นตั้งแต่บริเวณใกล้เชตแลนด์ ทางตอนเหนือของสกอตแลนด์ หรืออาจเริ่มจากทะเลเหนือทางตะวันออกที่ความลึกถึง 100 เมตร ในที่สุดก็ผ่านช่องทะเลเปิด สู่ทะเลแบเร็นตส์ ซึ่งเป็นพื้นที่ขนาดใหญ่ที่ยื่นออกมาของมหาสมุทรอาร์กติก เมื่อเปรียบเทียบกับแหล่งกำเนิดบางส่วนของกระแสน้ำนี้คือ กระแสน้ำแอตแลนติกเหนือ (ซึ่งไหลวนเข้าสู่กระแสน้ำกรีนแลนด์ตะวันออก) กระแสน้ำดังกล่าวเย็นและมีความเค็มน้อยกว่ากระแสน้ำอื่น ๆ ได้แก่ ทะเลเหนือและทะเลบอลติก ที่มีความเค็มน้อยกว่า และฟยอร์ดและแม่น้ำในนอร์เวย์ กระแสน้ำนอร์เวย์มีความอุ่นกว่าและมีความเค็มมากกว่ามหาสมุทรอาร์กติกมาก ซึ่งได้รับน้ำจืดจากฝนและน้ำแข็งในและรอบ ๆ มหาสมุทร อุณหภูมิในฤดูหนาวของกระแสน้ำโดยทั่วไปจะอยู่ระหว่าง 2 ถึง 5 °C
# เทือกเขาสแกนดิเนเวีย
เทือกเขาสแกนดิเนเวีย  หรือ สแกนเดส (Scandes) เป็นเทือกเขาที่ทอดผ่านคาบสมุทรสแกนดิเนเวีย ด้านตะวันตกของภูเขาลาดชันลงสู่ ทะเลเหนือและทะเลนอร์วีเจียน ก่อให้เกิดฟยอร์ดของนอร์เวย์ ในขณะที่ทางตะวันออกเฉียงเหนือจะค่อย ๆ พาดตัวโค้งไปทางประเทศฟินแลนด์ ทางเหนือทอดตัวเป็นเขตแดนระหว่างประเทศนอร์เวย์ และสวีเดน มีความสูงประมาณ  ในบริเวณวงกลมอาร์กติก เทือกเขานี้อยู่ติดกับฟินแลนด์ตอนตะวันตกเฉียงเหนือสุดแต่มีเนินเขาอยู่เพียงเล็กน้อยที่บริเวณเหนือสุดที่แหลมเหนือ
# ช่องแคบแฟรม
ช่องแคบแฟรม  เป็นทางผ่านระหว่างกรีนแลนด์และสฟาลบาร์ ตั้งอยู่ระหว่างละติจูด 77°N ถึง 81°N และมีศูนย์กลางอยู่ที่ เส้นเมริเดียนแรกมีทะเลกรีนแลนด์และทะเลนอร์วีเจียน ตั้งอยู่ทางใต้ของช่องแคบแฟรม ในขณะที่แอ่งแนนเซนของมหาสมุทรอาร์กติกตั้งอยู่ทางเหนือ ช่องแคบแฟรมเป็นที่รู้จักในฐานะจุดเชื่อมต่อน้ำลึกเพียงแห่งเดียวระหว่างมหาสมุทรอาร์กติกและมหาสมุทรโลก
# ดิ่งขั้วมฤตยู
ดิ่งขั้วมฤตยู  เป็นภาพยนตร์ไซไฟอเมริกันใน ค.ศ. 1989 เขียนบทและกำกับโดยเจมส์ แคเมอรอน และนำแสดงโดยเอ็ด แฮร์ริส, แมรี เอลิซาเบท มาสแทรนโทนิโอ และไมเคิล บีน มีเรื่องราวเกี่ยวกับเรือดำน้ำอเมริกันได้จมลงในทะเลแคริบเบียน ทีมค้นหาและกู้คืนของสหรัฐ จึงทำงานร่วมกับลูกเรือบนแท่นขุดเจาะน้ำมัน โดยได้แข่งกับเรือของโซเวียตเพื่อกู้เรือลำดังกล่าวคืน 

ภาพยนตร์ออกฉายเมื่อวันที่ 9 สิงหาคม 1989 ได้รับคำวิจารณ์ในเชิงบวกโดยทั่วไป และทำรายได้ 90 ล้านเหรียญสหรัฐ ได้รับการเสนอชื่อเข้าชิง รางวัลออสการ์ถึงสี่รางวัล และได้รับรางวัลออสการ์สาขาเทคนิคพิเศษยอดเยี่ยม
# ภาษาซามีเหนือ
ภาษาซามีเหนือ (หรือ North Sámi) เป็นภาษาที่พูดมากที่สุดในบรรดากลุ่มภาษาซามี โดยพูดในบริเวณตอนเหนือของประเทศนอร์เวย์ สวีเดน และฟินแลนด์ จำนวนผู้พูดภาษานี้มีการประมาณไว้อยู่ระหว่าง 15,000 ถึง 25,000 คน โดยประมาณ 2,000 คน อาศัยอยู่ในฟินแลนด์ 5,000-6,000 คน อาศัยอยู่ในสวีเดน และที่เหลืออาศัยอยู่ในนอร์เวย์
# เลอร์วิก
เลอร์วิก (หรือ  ;   ) เป็นเมืองหลักและเมืองท่าเรือของหมู่เกาะเชตแลนด์ ประเทศสกอตแลนด์ เป็นบะระเพียงแห่งเดียวของเชตแลนด์ มีประชากรประมาณ 7,000 คน ในปี 2010 เป็นชุมชนที่ใหญ่ที่สุดทางตอนเหนือสุดในสหราชอาณาจักร

เนื่องจากตั้งอยู่ที่ตั้งเหนือกว่าเซนต์ปีเตอส์เบิร์ก และเมืองหลวง 3 ใน 4 เมืองของสแกนดิเนเวีย และตั้งอยู่ในละติจูดเดียวกับแองคอริจ รัฐอะแลสกา กลางคืนในเลอร์วิกในช่วงกลางฤดูร้อนจึงมีเพียงช่วงพลบค่ำเท่านั้น และฤดูหนาวมีแสงแดดส่องไม่ถึง 6 ชั่วโมง
# เมื่อตะวันลับฟ้าก็จะเป็นเวลาของดวงดาว
เมื่อตะวันลับฟ้าก็จะเป็นเวลาของดวงดาว  เป็นละครโทรทัศน์ไทยแนวโรแมนติก ดราม่า ชีวิต ที่ผลิตโดย บริษัท เวลาดี 2020 จำกัด นำแสดงโดยวชิรวิชญ์ วัฒนภักดีไพศาล และรัญชน์รวี เอื้อกูลวราวัตร

 นักแสดง 
 นักแสดงหลัก ตัวละคร  นักแสดง ข้อมูลตัวละคร คิมหันต์ บวรวิสุทธิ์ วชิรวิชญ์ วัฒนภักดีไพศาล รองประธานกรรมการบริหารโรงแรมโอเรียนทอล พาราไดซ์ ลูกชายคนโตของบ้านบวรวิสุทธิ์ นับดาว ปทีปกมล รัญชน์รวี เอื้อกูลวราวัตร พนักงานฝึกหัดแผนกต้อนรับส่วนหน้าโรงแรมโอเรียนทอล พาราไดซ์ ลูกสาวคนโตของมิรันตี ปฐวี บวรวิสุทธิ์ นิชคุณ ขจรบริรักษ์ ลูกชายของศศิกับอารัณย์ และน้องชายต่างแม่ของคิมหันต์ น้ำฟ้า ปทีปกมล ธัญญภัสร์ ภัทรธีรชัยเจริญ น้องสาวของนับดาว ลูกสาวคนเล็กของมิรันตี เข้ามาเป็นผู้ช่วยเชฟในโรงแรมโอเรียนทอล พาราไดซ์ นักแสดงสมทบ เตชิต บวรวิสุทธิ์ วิลลี่ แมคอินทอช พ่อของคิมหันต์ พร้อมตะวัน และพ่อเลี้ยงของปฐวี และประธานกรรมการบริหารของโรงแรมโอเรียนทอล พาราไดซ์มิรันตี (ราตรี)อริศรา วงษ์ชาลีแม่ของนับดาวและน้ำฟ้า เป็นอดีตเชฟในโรงแรมโอเรียนทอล พาราไดซ์ทะเลดีแลน ไบรอันท์เพื่อนของปฐวี พร้อมตะวัน บวรวิสุทธิ์ (ตะวัน) สุภาภัสสร์ ผลเจริญรัตน์ ลูกสาวของเตชิต น้องสาวแท้ ๆ ของคิมหันต์ และน้องสาวต่างแม่ของปฐวี มนตรี รุจีโอชา (ปุ๊) มาวิน ทวีผล น้องชายของมิรันตี น้าชายที่ไม่เอาไหนของนับดาวและน้ำฟ้า นักพนันตัวยง ญาดา ผกามาศ	 พินญดา สรินวระดา แฟนเก่าของคิมหันต์ ลูกสาวของยศ เตชิตส่งมาทำหน้าที่เป็นเลขาของปฐวี จิตรี ทัศน์วรรณ เสนีย์วงศ์ ณ อยุธยา ยายของคิมหันต์และพร้อมตะวัน ศศิ สุปราณี เจริญผล อดีตภรรยาของอารัณย์ ภรรยาใหม่ของเตชิต แม่ของปฐวี แม่เลี้ยงของคิมหันต์และพร้อมตะวันสงวนศรี นวลลออชนานา นุตาคมหัวหน้าพนักงานแผนกต้อนรับส่วนหน้าโรงแรมโอเรียนทอล พาราไดซ์   อภิโรจน์ (ออฟโรด) ภาราดา ชัชวาลโชติกุล ผู้ช่วยเชฟในโรงแรมโอเรียนทอล พาราไดซ์ยศ ผกามาศ	ภูริต พลอยมีค่าพ่อของญาดา มือขวาคนสนิทของเตชิตไม้เอก เอกวินวัชรายุธ์ สุรเดชหัวหน้าเชฟในโรงแรมโอเรียนทอล พาราไดซ์หมีพูห์ ภูพนัสคณิศร เลียวรักษ์โอฬารผู้ช่วยเชฟในโรงแรมโอเรียนทอล พาราไดซ์ นักแสดงรับเชิญอารัณย์ จิรชวาลัยอภินันท์ ประเสริฐวัฒนกุลหุ้นส่วนผู้ร่วมก่อตั้งโรงแรมโอเรียนทอล พาราไดซ์ สามีของศศิ และพ่อของปฐวีจิตสุดานุศรา ประวันณาแม่ของคิมหันต์และพร้อมตะวัน ซินดี้ คาลิยา นิฮุต นางแบบสาว คู่ควงของคิมหันต์จีน่าธิดารัตน์ ปรือทองดาราสาว คู่ควงของคิมหันต์เวหา ปทีปกมลต่อตระกูล จันทิมาสามีของมิรันตี พ่อของนับดาวและน้ำฟ้า

 การผลิต 
วันที่ 31 พฤษภาคม พ.ศ. 2566 ปิยวดี มาลีนนท์ ในฐานะผู้จัดละคร ทีมงานและนักแสดงทั้งหมดจัดพิธีบวงสรวง ณ สตูดิโอช่อง 3 หนองแขม
# แป้งทนต่อการย่อย
แป้งทนต่อการย่อย หรือ แป้งทนย่อย (resistant starch; RS) เป็นคำทั่วไปสำหรับเรียกแป้งที่ไม่สามารถย่อยในลำไส้เล็กของมนุษย์และสามารถลงไปถึงลำไส้ใหญ่ได้ รวมถึงผลิตภัณฑ์ที่ได้จากการย่อยแป้งนั้นด้วย青江誠一郎 ほか「レジスタントスターチ」『食物繊維 基礎と応用』第一出版、2008年、51-54頁。 คำว่า resistant หมายถึง “มีความต้านทาน” ในที่นี้หมายถึง “ต้านทานต่อการย่อย” ส่วน starch หมายถึง “แป้ง”

แป้งทนต่อการย่อยอาจช่วยกระตุ้นแบคทีเรียในลำไส้ บรรเทาอาการท้องผูก ลดคอเลสเตอรอลในเลือดและไตรกลีเซอไรด์ และยับยั้งการเพิ่มขึ้นอย่างฉับพลันของระดับน้ำตาลในเลือด

ชื่อนี้ยังเป็นคำเรียกรวมที่ใช้เรียกแป้งหลายประเภทที่สามารถวัดกลูโคสหลังจากละลายได้ด้วยโพแทสเซียมไฮดรอกไซด์ 2NH. N. ENGLYST and J. H. CUMMINGS : Am. J, Clin. Nutr,, 45, 423-431 (1987)., 不破英次、「Resistant Starch」 『澱粉科学』 1991年 38巻 1号 p.51-54,
# อาโอจิรุ
อาโอจิรุ  คือน้ำผลไม้ที่ได้จากการบดและคั้นน้ำจากพืชใบเขียว เช่น ผักคะน้า ใบข้าวบาร์เลย์อ่อน ต้นอาชิตาบะ เป็นต้น และยังเป็นศัพท์ที่ใช้เรียกอาหารเพื่อสุขภาพ ไม่มีคำจำกัดความที่ชัดเจน ผลิตภัณฑ์อาโอจิรุมีจำหน่ายในรูปแบบของเหลว ผง และ อาหารเสริม และมีหลากหลายประเภท รวมถึงผลิตภัณฑ์ที่มีส่วนผสมเดียวและหลายชนิด และผลิตภัณฑ์ที่มีผักและผลไม้ชนิดอื่น ๆ青汁 - 素材情報データベース＜有効性情報＞（国立健康・栄養研究所） เนื่องจากผลิตภัณฑ์แต่ละชนิดมีวัตถุดิบและส่วนผสมที่แตกต่างกัน ประสิทธิภาพและความปลอดภัยในมนุษย์จึงแตกต่างกันไปขึ้นอยู่กับผลิตภัณฑ์ ผลิตภัณฑ์บางชนิดมีวิตามินเคในปริมาณสูง ดังนั้นควรใช้ความระมัดระวังสำหรับผู้ที่รับประทานวาร์ฟาริน (สารกันเลือดแข็ง)
# เซลฟริดเจส
เซลฟริดเจส  หรือที่รู้จักในชื่อ เซลฟริดเจส แอนด์ โค  เป็นเครือห้างสรรพสินค้าราคาแพงในสหราชอาณาจักร ดำเนินการโดย เซลฟริดเจส รีเทล ลิมิเต็ด (Selfridges Retail Limited) ก่อตั้งโดย แฮร์รี กอร์ดอน เซลฟริดจ์ ในปี 1908 ห้างเรือธงที่ออกแบบโดยแดเนียล เบิร์นแฮม ที่มีชื่อเสียงในประวัติศาสตร์ ตั้งอยู่ที่เลขที่ 400 ถนนออกซ์ฟอร์ด ในกรุงลอนดอน เปิดทำการเมื่อวันที่ 15 มีนาคม 1909 และเป็นร้านค้าที่ใหญ่เป็นอันดับสองในสหราชอาณาจักร (รองจากแฮร์รอดส์) ส่วนห้างเซลฟริดเจสสาขาอื่น ๆ ที่เปิด มีในพื้นที่เมืองแมนเชสเตอร์ ที่แทรฟฟอร์ดเซ็นเตอร์ (1998) และที่จตุรัสเอ็กซ์เช้นจ์ (2002) และในเบอร์มิงแฮม ที่บูลริง (2003)

ในช่วงคริสต์ทศวรรษ 1940 ห้างเซลฟริดเจสขนาดเล็กในต่างจังหวัดถูกขายให้กับจอห์น ลูอิส พาร์ทเนอร์ชิป และในปี 1951 ห้างเรือธงบนถนนออกซ์ฟอร์ดก็ถูกซื้อโดยเครือห้างสรรพสินค้าลิวอิสส์ ซึ่งตั้งอยู่ในเมืองลิเวอร์พูล จากนั้นในปี 1965 ลิวอิสส์และเซลฟริดเจสก็ถูกเข้าซื้อกิจการโดยกลุ่มเซียร์ส ของชาร์ลส์ โคลร์subscription required และขยายกิจการภายใต้กลุ่มเซียรส์เพื่อรวมสาขาในแมนเชสเตอร์และเบอร์มิงแฮม  ต่อมาถูกกาเลน เวสตัน จากประเทศแคนาดาเข้าซื้อในปี 2003 ด้วยมูลค่า 598 ล้านปอนด์ ในเดือนธันวาคม 2021 ตระกูลเวสตันตกลงที่จะขายหุ้นส่วนใหญ่ของกลุ่มเซลฟริดเจสในราคาประมาณ 4 พันล้านปอนด์ ให้กับบริษัทร่วมทุนระหว่างกลุ่มเซ็นทรัล จากประเทศไทย และ ซิกนา โฮลดิง จากประเทศออสเตรีย การเข้าซื้อกิจการเสร็จสมบูรณ์เมื่อวันที่ 23 สิงหาคม 2022 อย่างไรก็ตาม หลังจากที่ซิกนาประสบปัญหาทางการเงินและประกาศล้มละลาย กองทุนเพื่อการลงทุนสาธารณะ (PIF) จากประเทศซาอุดีอาระเบีย ได้เข้าซื้อหุ้นของเซลฟริดเจสที่ซิกนาถืออยู่ และกลายเป็นเจ้าของร่วมกับกลุ่มเซ็นทรัล
# ประเทือง เอมเจริญ
ประเทือง เอมเจริญ (, 9 ตุลาคม พ.ศ. 2478 – 7 มีนาคม พ.ศ. 2565) เป็นศิลปินชาวไทยและศิลปินแห่งชาติสาขาทัศนศิลป์ ประจำปีพุทธศักราช 2548

 ประวัติ 
ประเทืองเกิดเมื่อปี พ.ศ. 2478 เริ่มต้นอาชีพศิลปินที่เรียนรู้ด้วยตนเองในช่วงทศวรรษ 1970 ในช่วงแรกเขาทำงานเป็นช่างเขียนป้ายโฆษณาและโปสเตอร์ภาพยนตร์

ในปี พ.ศ. 2514 เขาได้ก่อตั้งกลุ่มธรรม
# อีซาแบล แบโร-อามาเดอี
อีซาแบล แบโร-อามาเดอี (เกิด 24 ตุลาคม พ.ศ. 2508) เป็นผู้พิพากษาชาวโมนาโก รักษาการมนตรีแห่งรัฐโมนาโก รัฐมนตรีกรมการต่างประเทศและความร่วมมือ เอกอัครราชทูตโมนาโกประจำเยอรมนี ออสเตรีย และโปแลนด์ "Isabelle Berro-Amadeï, nouvel ambassadeur de Monaco en Pologne", Monaco-Matin, 21 January 2016.H.E. Ms. Isabelle Berro-Amadeï, Officer of the National Order of the Legion of Honour - News of theme  « Diplomacy and International Presence », Gouvernement Princier de la Principauté de Monaco, 27 October 2016. S.E Mme Isabelle Berro-Amadei : « Nous avons du savoir-faire, il faut le faire savoir », www.monacoforfinance.mc, 16 May 2016. และอดีตผู้พิพากษาศาลสิทธิมนุษยชนแห่งยุโรป"Composition of the Court", European Court of Human Rights, www.echr.coe.int.

เมื่อวันที่ 10 มกราคม พ.ศ. 2568 เธอได้รับการแต่งตั้งเป็นรักษาการมนตรีแห่งรัฐ หลังจาก Didier Guillaume เข้ารับการรักษาตัวในโรงพยาบาล เธอดำรงตำแหน่งต่อไปหลังจากที่ Didier Guillaume เสียชีวิตในอีกหนึ่งสัปดาห์ต่อมา
# สงครามทางอากาศ
สงครามทางอากาศ  หมายถึงการใช้อากาศยานทหารหรืออุปกรณ์บินได้อย่างอื่นในการสงคราม ปฏิบัติการสงครามทางอากาศได้แก่ การใช้เครื่องบินทิ้งระเบิดโจมตีใส้สิ่งปลูกสร้างของข้าศึก หรือที่ตั้งกองกำลังข้าศึกหรือเป้าหมายทางยุทธศาสตร์ การต่อสู้ของเครื่องบินขับไล่เพื่อครองน่านฟ้า การที่เครื่องบินโจมตีที่ให้การสนับสนุนทางอากาศโดยใกล้ชิดต่อเป้าหมายภาคพื้นดิน การที่อากาศยานนาวีทำปฏิบัติการโจมตีทางทะเลและบริเวณชายฝั่ง การที่เฮลิคอปเตอร์และอากาศยานอื่นทำการลำเลียงหน่วยพลร่มสู่พื้นที่เป้าหมาย การใช้อากาศยานเติมเชื้อเพลิงกลางอากาศเพื่อขยายระยะเวลาหรือพิสัยปฏิบัติการ และการใช้เครื่องบินลำเลียงทำการขนส่งสัมภาระและกำลังพล

thumb|ภาพบนหน้าจอ HUD ของ F-18 ขณะทำการล็อกเป้า
สงครามทางอากาศยุคใหม่ประกอบด้วยหลายองค์ประกอบ ได้แก่ การโจมตีทางอากาศ (Air Strike) การครองอากาศ (Air Superiority) การสนับสนุนทางอากาศโดยใกล้ชิด (Close Air Support) และการลาดตระเวนทางอากาศ (Aerial Reconnaissance) อากาศยานรบสมัยใหม่เช่น F-35 และ Su-57 ใช้เทคโนโลยีสเตลธ์เพื่อลดการถูกตรวจจับโดยเรดาร์ ขณะเดียวกัน โดรนและปัญญาประดิษฐ์ก็มีบทบาทมากขึ้นตามลำดับในการทำสงครามSee John Andreas Olsen, ed., A History of Air Warfare (2010) for global coverage since 1900.
# แอมานุแอลา อาโตรา
แอมานุแอลา ฌูรีเยลซี อาโตรา เอเยเก (เกิดวันที่ 3 พฤษภาคม ค.ศ. 1996) เป็นนักเทควันโดชาวกาบอง เธอเข้ารอบเป็นตัวแทนกาบองในโอลิมปิกฤดูร้อน 2024

 ชีวประวัติ 
อาโตราเล่นฟุตบอลในวัยเด็ก แต่พ่อของเธอได้ลงทะเบียนเรียนเทควันโดใน ค.ศ. 2011 เธอมีเวลาเพียงสองสัปดาห์ในการเรียนเทควันโดก่อนเข้าแข่งขันในกาบองเทควันโดคัพ ซึ่งเธอได้เหรียญทองแดง ใน ค.ศ. 2012 เธอได้เหรียญเงิน แล้วค่อยได้เหรียญทองใน ค.ศ. 2013 

จากนั้นอาโตราชนะการแข่งขันบางส่วนในช่วงปีถัดมา นอกจากเหรียญทองแดงในเฟรนช์เวิร์ลคัพ 2014 เธอได้เหรียญทองในการแข่งขันแชมเปียนชาเลนจ์เมื่อ ค.ศ. 2014, 2015 และ 2016 เหรียญทอง (และการต่อสู้ที่ดีที่สุด) ในพาร์กมาสเตอร์ชาเลนจ์ 2017 เหรียญทองในแอฟริกา-เอเชียคัพ 2018 และเหรียญทองในการแข่งขันชิงแชมป์มหาวิทยาลัย 2018 เธอยังเข้าแข่งขันในเทควันโดชิงแชมป์แอฟริกาใน ค.ศ. 2014 และเทควันโดชิงแชมป์โลกกับแอฟริกันเกมส์ใน ค.ศ. 2015 แต่ไม่ได้เหรียญแม้แต่อันเดียว

อาโตราพักจากการแข่งขันและให้กำเนิดลูกชาย หลังจากนั้นในตอนแรกเธอหยุดแข่งขันเป็นการถาวร กระนั้นเธอตัดสินใจทำอาชีพต่อหลังได้รับการสนับสนุนจากบางคน เธอเข้าร่วมการแข่งขันชิงแชมป์แอฟริกาใน ค.ศ. 2021 และกรังด์ปรีซ์เทควันโดโลกใน ค.ศ. 2023 และได้รับรางวัลเหรียญทองแดงในการแข่งขันเซเนกัลโอเพนใน ค.ศ. 2023 ในการแข่งขันชิงแชมป์เทควันโดแอฟริกา 2023 เธอได้เหรียญเงินในประเภท 57 กก.

อาโตราเป็นนักเทควันโดหนึ่งในสี่คนที่ได้รับเชิญในการแข่งขันเทควันโดโอลิมปิกรอบคัดเลือกแอฟริกาในเดือนกุมภาพันธ์ ค.ศ. 2024 เธอเอาชนะนะดา ละอ์ร็อจญ์จากโมร็อกโกเพื่อเข้ารอบในโอลิมปิกฤดูร้อน 2024 เป็นตัวแทนจากกาบอง เธอคือนักกีฬาคนแรกของประเทศที่ผ่านเข้ารอบคัดเลือกโอลิมปิก ค.ศ. 2024 เป็นนักเทควันโดเพียงคนเดียวของประเทศที่เข้ารอบ และเป็นนักเทควันโดหญิงคนแรกของประเทศที่เข้ารอบ ในเดือนมีนาคม ค.ศ. 2024 เธอเป็นผู้ถือธงชาติกาบองในแอฟริกันเกมส์
# ขนมปังสลัด
right|thumb|250x250px| ร้านสึรุยะปัง ผู้คิดค้นขนมปังสลัด
ขนมปังสลัด หรือ ซาราดะปัง (サラダパン) เป็นขนมปังชนิดหนึ่งที่ทำโดยนำคปเปปังมาใส่มายองเนสและไชโป๊ญี่ปุ่น

 ภาพรวม 
ขนมปังสลัดเป็นขนมปังพิเศษจากร้านสึรุยะปัง (つるやパン) ซึ่งเป็นร้านขนมปังที่ก่อตั้ง ในปี 1951 ในเมืองนางาฮามะ จังหวัดชิงะ นอกจากจะจำหน่ายในร้านค้าแล้ว สินค้ายังมีวางจำหน่ายทางออนไลน์ด้วย

เดิมทีเป็นอาหารท้องถิ่นที่พบได้เพียงไม่กี่พื้นที่ของจังหวัดชิงะ แต่ด้วยความแพร่หลายของอาหารท้องถิ่นต่าง ๆ ในช่วงปี 2000 จึงเริ่มเป็นที่สนใจในหมู่สื่อมวลชน滋賀県北部で愛されるサラダパンは、たくわん入り!?（2008年5月8日放送分 讀賣テレビ放送系列『秘密のケンミンSHOW』）など。 และกลายเป็นที่รู้จักไปทั่วประเทศในฐานะประเภทขนมปังแปลกประหลาดซึ่งมีต้นกำเนิดจากจังหวัดชิงะmacaroni つるやの「サラダパン」は滋賀の人気ご当地商品！販売店や通販もご紹介（2018年5月17日）]ミイル 【サラダパン】がお取り寄せできる！！【滋賀県つるやさん通販】（2017年3月31日）

ในช่วงระยะเวลาตั้งแต่ราวเดือนพฤษภาคม 2015 ร้านเซเว่น อีเลฟเว่น ในจังหวัดชิงะจำหน่ายขนมปังสลัดที่ผลิตโดยโรงงานชิงะภายใต้ชื่อ "รสชาติแห่งโอมิ! ขนมปังสลัด" (近江の味！サラダパン)
# ฐาปนีย์ เกียรติไพบูลย์
ฐาปนีย์ เกียรติไพบูลย์ (, เกิด 1 ธันวาคม พ.ศ. 2517) เป็นผู้ว่าการการท่องเที่ยวแห่งประเทศไทย (ททท.) ตั้งแต่ปี พ.ศ. 2566

 อาชีพ 
ฐาปนีย์เริ่มทำงานที่การท่องเที่ยวแห่งประเทศไทยในเดือนมกราคม พ.ศ. 2542 ในตำแหน่งพนักงานวิเทศสัมพันธ์ 4 กองวิเทศสัมพันธ์ ที่สำนักงานผู้ว่าการ โดยก่อนเป็นผู้ว่า ททท. เธอเคยดำรงตำแหน่งรองผู้ว่าการด้านสินค้าและธุรกิจท่องเที่ยวตั้งแต่เดือนตุลาคม พ.ศ. 2562 ถึงเดือนกันยายน พ.ศ. 2564 และดำรงตำแหน่งรองผู้ว่าการด้านตลาดในประเทศตั้งแต่เดือนตุลาคม พ.ศ. 2564 ถึงเดือนกันยายน พ.ศ. 2566

ในฐานะผู้ว่าการการท่องเที่ยวแห่งประเทศไทย เธอได้ดูแลภาพรวมการผลิตภาพยนตร์และรายการโทรทัศน์ต่างประเทศที่ถ่ายทำในประเทศไทย รวมถึง เดอะไวท์โลตัส (ฤดูกาลที่ 3) และ จูราสสิคเวิลด์: กำเนิดชีวิตใหม่ ในปี พ.ศ. 2567 รัฐบาลไทยและจีนได้ทำข้อตกลงยกเว้นวีซ่า โดยคาดการณ์ว่าจำนวนนักท่องเที่ยวจีนที่เดินทางมาประเทศไทยจะเพิ่มมากขึ้น

หลังจากการประกาศใช้พระราชบัญญัติสมรสเท่าเทียม ฐาปนีย์ประกาศความพยายามในการเสนอตัวเป็นเจ้าภาพ WorldPride 2028 ของประเทศไทย